Kombinácia liekov
Dobrý deň, syn 3r bude mať v novembri berie antibiotiká cefzil. Má suchý dráždivý dráždivý kašeľ. Mohla by som mu pred spaním dať žltý trifed
Dobrý deň.
Ďakujeme za vašu otázku.
Pri súbežnom užívaní antibiotika cefzilu a sirupu trifed nedochádza k žiadnym interakciám. Liek trifed obsahuje 2 liečivá. A to triprolidín, ktorý blokuje účinky histamínu, ktorý sa zúčastňuje pri vzniku alergických reakcií, ako napríklad sennej nádchy. Pseudoefedrín, ktorý zužuje cievy a vedie tak k odpuchnutiu prekrvenej sliznice a k odstráneniu pocitu upchatého nosa a prekrvenia očných spojiviek. Tento liek je indikovaný, teda podáva sa k zmierneniu príznakov sprevádzajúcich ochorenia horných dýchacích ciest, napríklad pri sennej nádche alebo inej forme alergickej nádchy a tiež pri prechladnutí a chrípkových ochoreniach k uvoľneniu dýchacích ciest. Na symptomatickú liečbu suchého dráždivého kašľa, je vhodné voliť prípravky ktoré sa zaraďujú do skupiny antitusík (liečivá tlmiace kašeľ).Tam patria všetky prípravky , ktoré obsahujú liečivá ako butamirát, dextrometorfán, oxeladín, levodropropizín, kodeín. Avšak, nie všetky sú vhodné pre malé deti. Pre vášho takmer 3-ročného syna odporúčam sirup
Tussical,
ktorého dávkovanie je pre deti 3-6 rokov (11-16 kg): 5 ml sirupu 3x denne. Ak užíva expektorancia či mukolytiká t.j. liečivá na podporu vykašliavanie a riedenie hlienov počas dňa, tento sirup podajte iba pred spaním a to 1x5ml. Expektoranciá podporujú vykašliavanie skvapaľneného hlienu. Kombináciou liečiv zo skupiny antitusík vzniká riziko nahromadenia hlienov a následny vznik bronchospazmu v dôsledku tlmenia reflexu kašla antitusikami. Takisto, odporúčam piť veľa tekutín, napríklad
čaj na dýchacie cesty
.
Prajem skoré uzdravenie,
PharmDr. Anna Pacalajová